PLAN DE INTERVENȚIE PERSONALIZAT
Prof. IOAN SIMONA
ȘCOALA GIMNAZIALĂ NR.1, MANGALIA
Grupa: mijlocie
Diagnostic: G80, F72, Q02
Informatii educaţionale: Copilul are vârsta de 3 ani, provine din madiul familial, nu a frecventat creșa sau o altă gărdiniță. Este atras de grădiniță, are o fire foarte sociabilă și îi place să fie în preajma copiilor.
Dezvoltarea psihomotrică: Este slab dezvoltat din punct de vedere al dezvoltării fizice, aspect datorat bolii de care suferă. Are nevoie de însoțitor permanent, mama fiind cu el pe durata întregului program al grădinitei. Nu se poate deplasa singur decât prin târâre; este necesară observarea permanentă din partea mamei, deoarece nu are echilibru și nici stabilitate, nu prezintă siguranță nici când stă în șezut, fie pe covor ori pe scăunel. Este dependent de mamă pentru tot ceea ce face, nu se poate hrăni singur, nu poate folosi toaleta. Motricitatea grosieră și cea fină sub nivelul de dezvoltare al vârstei.
Dezvoltarea limbajului: Vorbirea este greoaie, silabisită, vocabular foarte sărac, prezintă pronunție proprie (pe care mama o înțelege), însă se străduiește să comunice cu cei din jurul său.
Dezvoltarea cognitivă: Își știe vârsta și numele. Cunoaște culorile poate număra până la 3, nu percepe formele geometrice și nici mărimile obiectelor prin comparare. Cunoaște parțial schema corporală și recunoaște obiecte din mediul apropiat. Memoria slabă, este de tip reproductiv, memorează pe termen scurt și reproduce fragmentat, însă pe termen lung reține doar ceea ce îl interesează.
Dezvoltare socială: În timpul derulării activităților specifice din cadrul grădiniței, preșcolarul manifestă un comportament liniștit, în cea mai mare parte a activitățior, în cadrul jocurilor și activităților liber alese preferă sectorul construcții. Este cooperant, înțelege mesajele transmise, reacționând adecvat. Îi plac jocurile cu ceilalți copii.
	Ținând cont de cerințele educaționale speciale ce se impun în cazul preșcolarului, în urma certificatului și recomandărilor CJRAE Constanța și a discuțiilor cu părinții preșcolarului, parcursul anului școlar 2018-2019 voi urmări atingerea următoarelor obiective:
- ameliorarea pronunţiei  şi dezvoltarea exprimării orale;
- dezvoltarea operaţiilor gândirii şi a calităţii acesteia;
- recuperarea lacunelor datorate bolii de care suferă;
- exersarea capacităţii de orientare spaţială şi temporală;
	Domenii experiențiale
	Obiective de fererință
	Comportamente

	Limbă și comunicare
	-să participe la activităţile de grup, inclusiv la activităţile de joc, atât în calitate de vorbitor, cât şi în calitate de auditor

	-ia parte la discuţii în mici grupuri informale;
 - discută cu colegii şi cu educatoarea despre subiecte cunoscute (casa în care locuieşte, grădiniţă, grupa din care face parte, etc.);
-ia parte la activităţile de învăţare in grup

	
	-să audieze cu atenţie un text, să reţină ideile acestuia şi să demonstreze că l-a înţeles,

	-urmăreşte linia unei poveşti, concomitent cu imaginile din carte, ori ascultând povestea spusă de profesor şi povesteşte, la rândul său, poveşti/istorioare cunoscute;

	
	-să-şi îmbogăţească vocabularul activ şi pasiv pe baza experienţei, activităţii personale şi/sau a relaţiilor cu ceilalţi
	-învaţă cuvinte noi în cadrul jocurilor sau a activităţilor de învăţare propriuzisă; 
- utilizează cuvinte noi în contexte adecvate;

	Stiințe
	-să-şi îmbogăţească experienţa senzorială, ca bază a cunoştinţelor matematice referitoare la recunoaşterea, denumirea obiectelor, cantitatea lor, clasificarea, constituirea de grupuri/ mulţimi, pe baza unor însuşiri comune, luate în considerare separat sau mai multe simultan
	- selectează/grupează obiectele de aceeaşi formă/mărime/culoare (la început ţinând seama de un singur criteriu;
- clasifică obiecte după criteriul culorii; 
- clasifică obiecte pe baza criteriului formei;
- clasifică obiecte după criteriul mărimii;

	
	-să înţeleagă şi să numească relaţiile spaţiale relative, să plaseze obiecte într-un spaţiu dat ori să se plaseze corect el însuşi în raport cu un reper dat.
	- recunoaşte şi utilizează poziţii spaţiale plasând diferite obiecte într-un spaţiu dat

	
	-să recunoască, să denumească, să construiască şi să utilizeze forma geometrică cerc, pătrat, triunghi, în jocuri
	-recunoaște, denumește, construiește și utilizează formele geometrice cerc, pătrat, triunghi;


	
	-să numere de la 1 la 5 recunoscând grupele cu 1-5 obiecte şi cifrele corespunzătoare
	-alcătuieşte grupe de 1-5 obiecte
-numără corect aceste obiecte;

	Om și societate
	-să cunoască şi să respecte normele necesare integrării în viaţa socială, precum şi reguli de securitate personală.

	- acceptă şi respectă regulile de convieţuire în grup; 
- manifestă spirit de echipă şi să colaboreze la realizarea unei activităţi în comun; 
- cunoaşte şi aplică reguli privind protecţia vieţii proprii;

	
	-să-şi adapteze comportamentul propriu la cerinţele grupului în care trăieşte (familie, grădiniţă, prieteni)
	-îşi cunoaşte responsabilităţile în microgrupul din care face parte; 
- acceptă şi oferă sprijin;

	
	-să trăiască în relaţiile cu cei din jur stări afective pozitive, să manifeste prietenie, toleranţă, armonie, concomitent cu învăţarea autocontrolului.
	-îşi manifestă dezacordul faţă de atitudinile negative de distrugere, de dezordine, de neglijenţă; - manifestă încredere, sinceritate, curaj în raport cu sine şi cu ceilalţi;

	
	-să cunoască şi să utilizeze unelte simple de lucru pentru realizarea unei activităţi practice.
	-denumeşte ustensile de lucru accesibile vârstei;
-utilizează diferite  ustensile de lucru pentru a realiza o activitate;

	Estetic și creativ
	-să asculte şi să recunoască fragmente din creaţii muzicale naţionale şi universale, corespunzătoare specificului de vârstă al copilului preşcolar 
	-ascultă cu plăcere fragmente din creaţii muzicale naţionale şi universale, corespunzătoare vârstei şi preocupărilor sale

	
	-să obţină efecte plastice, forme spontane şi elaborate prin tehnici specifice picturii.
	- execută efecte plastice cu pensula sau folosind diferite alte tehnici de lucru (suprapunerea, decolorarea, pămătuful de vată, degetul etc.)

	Psihomotric 
	-să-şi formeze o ţinută corporală corectă (în poziţia stând, şezând şi în deplasare). 

	- execută  mişcări ale diferitelor segmente ale corpului; 
- îşi coordonează mişcările cu ritmul solicitat; 
- execută în diferite contexte acţiunile motrice învăţate.

	
	-să perceapă componentele spaţiotemporale (ritm, durată, etc.)  
	- execută exerciţii de dezvoltare fizică generală cu măsurarea timpilor.

	
	-să fie apt să utilizeze deprinderile însuşite în diferite contexte. 
	- se joacă (utilizând corect mişcările şi regulile) jocuri pentru copii



În funcție de rezultatele obținute și de progresul înregistrat, aceste comportamente vor fi modificate, astfel încât să răspundă în mod corespunzător nevoilor copilului.
Evaluarea competențelor adaptate: 
-nivelul de participare al preșcolarului la activitățile propuse sau inițiate spontan de copii;
-utilizarea noilor noțiuni în contexte variate;
-realizarea sarcinilor cu succes (singur sau cu ajutor).
Forme de organizare a evaluării: observarea directă; jocuri și activități liber alese; evaluare orală; fișe de lucru/evaluare adaptate; activități realizate în grupuri mici; evaluarea modului de utilizare a materialelor puse la dispoziție.
Repere bibliografice:
*Repere fundamentale în învățarea și dezvoltarea timpurie a copilului de la naștere la 7 ani
* Curriculum pentru învățământul preșcolar 2008.
